da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da ceb de da da en da da en ceb en en da da da da da da da da pl da da da da da da da da da da da da da da da da da da da da da da da da da da en da da da da en en en da da da da da da da en da da da et da da da da da da da da da en da en da da da da en da en da en da da pt da da de en en zh da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Lus - Find information på Medicin.dk
Lus (Pediculus capitis) er blodsugende parasitter. De lever i hovedhår nær hovedbunden, hvor de suger blod.
Voksne hovedlus er 2-3 mm lange. Helt nyklækkede lus kan være mindre end 1 mm. Farven kan variere fra nærmest gennemsigtig gråhvid til meget mørk. Denne variation skyldes, at lusene kan tage farve efter håret, og at lusene kan forekomme mere mørke lige efter, at de har suget blod.
Luseæg er ca. 0,8 mm lange og sidder på en "stilk", der er kittet fast til hårene helt nede ved hovedbunden.
Hvorfor får mit barn lus?
Det er oftest børn i alderen 3-10 år, der får lus. Det kan skyldes, at yngre børn er sammen på en måde, der gør, at de tit kommer i tæt kontakt med hinanden. Derved kan lusene smitte. Men alle kan få lus. Børn med langt hår får oftere lus end korthårede, og det har ingen betydning, om håret er rent eller snavset.
Lus kan hverken hoppe eller flyve. Tæt kontakt mellem hoveder anses for at være den eneste smittevej af betydning. Lusene forlader ikke frivilligt et hoved, medmindre de har mulighed for at kravle over på et andet. Kun voksne lus kan smitte. Nymferne skifter ikke vært, og luseæg kan ikke smitte - heller ikke selvom de sidder på hår, som er faldet af.
Hovedlus lever tæt ved hovedbunden, hvor de giver kløe og irritation. Det skyldes et stof, som lusene spytter ned i såret, når de suger blod, så blodet ikke størkner. Mange lus eller hyppig smitte kan medføre sår og infektioner i hovedbunden, som eventuelt skal behandles hos lægen. Lus overfører ikke sygdomme.
Lus er et blodsugende insekt, som alt efter arten kan leve på forskellige pattedyr. Men kun tre lusearter kan leve på mennesker: hovedlus, kropslus og fladlus. Hovedlus er den mest udbredte art herhjemme.
Et luseæg er mindre end 1 mm langt og sidder på en “stilk", der er kittet godt fast på hårstrået. 6-9 dage efter ægget er lagt, udklækkes en ny lus – en nymfe. Nymfen skifter hud tre gange, inden den er voksen. Fra hunlusen er kommet ud af ægget, og til den selv er i stand til at parre sig og lægge æg, går der 9-12 dage. Den voksne lus kan leve ca. 3 uger, og i den periode lægger hunlusen 5-8 æg om dagen.
Voksne hovedlus er 2-3 mm lange; hunnerne er større end hannerne. Helt nyklækkede lus (nymfer) kan være mindre end 1 mm. Lus kan have forskellig farve og være gennemsigtige, grå-hvide til mere mørk brunlige. Det skyldes, at lus kan tage farve efter hårets farve, og at lusen bliver mørkere lige efter, den har suget blod.
Hvordan ser lusens æg ud?
Æggene er ca. 0,8 mm lange og sidder fast på håret helt ned ved hårbunden. Ofte sidder de placeret bag ved øret eller i nakken. Når ægget er udklækket, vokser det tomme æg med håret ud. Finder du æg, der sidder mere end 1 cm ud fra hovedbunden, vil det derfor sandsynligvis dreje sig om døde eller klækkede æg.
Hvordan får jeg lusene væk?
Lus kan bekæmpes kemisk med forskellige typer lusemidler eller mekanisk med tættekamme. Uanset hvilken metode du vælger at benytte, vil du være nødt til at tjekke, om metoden har virket, dvs. om alle lus er væk. Dette tjek er kun sikkert, når du går håret igennem med en tættekam.
Hvordan får jeg lusene væk?
Lægemidler mod hovedlus findes som shampoo eller opløsninger til at bruge i hovedbunden (kutanopløsninger). De indeholder det aktive stof permethrin. Der er kun rapporteret om lette bivirkninger ved denne behandling, såsom allergiske reaktioner, og de forsvinder efter endt behandling.
Hvordan virker lægemidler mod lus?
Lægemidler virker ved, at de voksne lus og nymferne dræbes, men enkelte æg kan overleve behandlingen. For at slå de lus ihjel, der kan komme fra æg, der klækker i dagene efter behandlingen, skal behandlingen gentages otte dage efter den første behandling. Ved denne behandling skal du også bruge tættekam. Det er vigtigt, at du læser den vedlagte indlægsseddel, når du bruger lægemidlet.
Hvordan får jeg lusene væk?
Kæmning kræver tålmodighed, tid og grundighed. Anvender man en traditionel tættekam, er det en god ide at gøre håret vådt, komme balsam i og rede håret igennem inden kæmningen. Lus bevæger sig hurtigt væk fra forstyrrelser i tørt hår, men i vådt hår med balsam sidder lusene mere stille. Håret skal derfor hele tiden være vådt. Vær opmærksom på, at der findes kamme til forskellige typer hår.
Red det våde hår med en almindelig kam. Når kammen kan trækkes ubesværet gennem håret, skiftes til en tættekam. Træk tættekammen gennem håret, helt ud til hårspidserne i et strøg. Undersøg hele hårbunden på den måde.
Fjerne lusene ved at tørre begge sider af tættekammen med køkkenrulle, eller skyl tættekammen med vand. Fjern lus, der er fanget mellem kammens tænder med en tandstik eller neglebørste. Vask til sidst håret igen. Efter sådan en kæmning bør der ikke være flere voksne lus.
Ved længere hår kan du evt. lave skilninger med 1-2 cm afstand. Arbejd dig metodisk henover hovedet. Kæm helt inde fra hårbunden og ud til hårspidserne. Kæm hver hårtot flere gange, og først når tættekammen er lusefri, går du videre til næste tot. Brug hårklemmer for at nå ind til hovedbunden alle steder.
Kort, glat hår er naturligvis lettere at kæmme end langt hår. Men i nyvasket hår med rigeligt hårbalsam, kan selv afrohår redes ud med en åbentandet kam og efterfølgende lusekæmning. I dread locks kan man forsøge at kvæle lusene ved at behandle med olier, glycerin eller hårbalsam og pakke håret ind i en badehætte eller plasticpose i 8 timer.
Hvor længe skal jeg kæmme?
Alle voksne lus skal fjernes ved første kæmning, så der ikke lægges flere æg. De helt små lus kan være svære at fange med en tættekam, og da æg vil udklække de følgende dage, skal kæmningen gentages hver 2.-3. dag i en periode på 14 dage. Hvis der hyppigt findes voksne lus, kæmmes enten ikke grundigt nok, eller man er gensmittet. Generelt bør man kæmme hver uge for at forebygge lus.
Hvorfor virker behandlingen ikke?
Er lusene stadig levende dagen efter korrekt behandling med lusemidlet, kan det skyldes, at lusene er blevet modstandsdygtige (resistente) over for midlet. I sådanne tilfælde bør du vælge et andet virksomt lusemiddel. Kæmning kan i disse tilfælde være den bedste behandlingsform.
Hvordan bekæmpes hovedlus i omgivelserne?
Lus kan leve i op til 48 timer væk fra hovedbunden. Det vil sige, at de ikke kan leve længe i huer, på børster og lignende. Kamme, børster, huer og lignende kan derfor bare isoleres i 48 timer. Alternativt kan det lægges i sulfovand, vaskes i vaskemaskinen eller lægges i fryseren i et døgn.
Giv altid besked til skolen og institutionen samt den nærmeste omgangskreds, hvis der er lus i familien
Børn med lus skal være i behandling, inden de møder i skole eller institution.
Hvis barnet har lus, skal hele familien undersøges, men kun personer med lus skal behandles.
Kæm hver uge og forebyg flere lus.
Hovedlus giver ofte ingen symptomer, men de kan give kløe i hovedbunden. Kløe og irritation af hovedbunden skyldes et stof, som lusene spytter ned i såret, så blodet ikke størkner. Mange lus eller hyppig smitte kan medføre sår og infektioner i hovedbunden, som eventuelt skal behandles hos lægen.
Lus giver en generende kløe i hårbunden, men det er harmløst, dog kan der gå betændelse eller eksem i et bid, hvis du kradser dig.
Alle kan blive smittet, men hovedlus optræder især hos børn på 3-10 år i daginstitution eller skole. Det har ingen betydning for lusene, om håret er rent eller snavset, da det blod, de lever af, altid vil være til stede, uanset hvornår håret sidst er blevet vasket.
Lus forlader ikke frivilligt et hoved, medmindre den har mulighed for at kravle over til et andet. Lus kan ikke flyve eller hoppe. Så tæt kontakt mellem hoveder anses for at være den eneste smittevej af betydning.
Hovedlus kan leve i op til 48 timer, hvis de kommer væk fra hovedbunden. Lus, der falder ud af håret, vil dog hurtigt blive svækket på grund af udtørring og mangel på føde. Derfor er det meget usandsynligt, at en lus fra omgivelserne skulle kunne finde tilbage til et hoved og være i stand til at etablere sig og begynde at lægge æg. Dertil kommer, at lus, der falder ud af håret, ofte vil være gamle, syge eller skadede lus.
I mere sjældne tilfælde smitter lus ved, at flere bruger den samme kam og børste eller de samme huer. Luseæg smitter ikke.
Hvad er årsagen til lus?
Lægen eller du selv kan stille diagnosen ved at finde levende lus eller luseæg. Hovedlus holder især til i håret i de varme og fugtige områder omkring nakkeregionen og bag ørerne.
Der kan gå flere uger, fra du har fået lus, til det begynder at klø. I den periode kan du nå at smitte mange andre, og kløen er derfor en dårlig målestok for, om du har lus eller ej.
Det er lettest og sikrest at lede efter lus med en tættekam i nyvasket vådt hår med hårbalsam.
Specielle forhold hos børn
Børn i alderen 3-10 år, der har fået lus, bør først komme i institution eller skole, når de er i gang med behandlingen.
Hvad kan du selv gøre?
Lus kan bekæmpes kemisk med forskellige typer lusemidler eller mekanisk med tættekamme (kæmning). Uanset hvilken metode du vælger at benytte, vil du være nødt til at undersøge, om metoden har virket, dvs. om alle lus er væk. Dette tjek er kun sikkert, når du går håret igennem med en tættekam.
Kæmning er en effektiv, billig og uskadelig metode til at fjerne lus med, der kan anbefales til behandling mod hovedlus. For at metoden skal være effektiv nok, kræver det, at du er meget omhyggelig, og at kæmningen gentages hver anden dag i en periode på 14 dage.
Der findes ét kemisk middel mod lus, permethrin. Det er en hurtigtvirkende kontaktgift, som virker på hovedlus og deres æg.
Det kemiske middel er en medicinsk shampoo, som skal bruges sammen med kæmning af håret.
Midlet virker ved, at de voksne lus og nymferne dræbes, men enkelte æg kan overleve behandlingen. For at slå de lus ihjel, der kan komme fra æg, der klækker i dagene efter behandlingen, skal behandlingen derfor gentages otte dage efter den første behandling.
Lus kan blive modstandsdygtige (resistente) over for lusemidlerne - derfor er det specielt vigtigt, at du er meget omhyggelig med den daglige kæmning. Hele familien skal undersøges ved kæmning, når et enkelt familiemedlem har fået konstateret lus. Kun de, der har lus, skal behandles med kemikalier.
En vellykket behandling skal altid følges op af regelmæssige eftersyn af hovedbunden, da du kan være blevet smittet igen. Dukker der pludselig store lus op, kan det være tegn på, at du er blevet smittet igen.
Med hår kortere end 0,5 cm er man sikker på at undgå lus.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø